open-index/open-wikipedia-markdown huggingface dataset:
Johan Fredrik Michelet

**Johan Fredrik Michelet** (født 21. november 1905 i Jaren ved Øymark i Østfold, død 4. mai 1984) var en norsk maler og  kunstskribent, kjent for sin abstrakte form for impresjonisme.

Etter examen artium studerte han tekniske fag og arbeidet som konstruksjonstegner i private foretak. Så gikk han i lære ved Statens kunst- og håndverksskole under Per Krohg og Carl von Hanno.  I 1936 og 1937 gikk han i lære hos André Lhote i Paris. Deretter fulgte tre år ved Statens kunstakademi under Jean Heiberg og Georg Jacobsen fra 1937 til 1940. Hans første Høstutstillingen var i 1938. Etter krigen ble han tildelt Houens legat og oppholdt seg i Paris i et hlvt år i 1947.  I 1950 gikk han fra å være kunstanmelder i Morgenbladet til Verdens Gang, hvor hans siste artikkel ble publisert i 1983.  Han avholdt sin siste utstilling i 1982.

Han var sønn av Johan Fredrik Michelet (1883–1965) og Frida Weidner (1887–1977) fra Ottersleben/Magdeburg i den tyske delstaten Sachsen-Anhalt. Johan giftet seg i 1934 med Emma Fredy Thorne (1910–1972), datter av godseier Ivan Thorne som var sønn av stortingsmannen Johan Thorne. Paret bodde i Ekely kunstnerkoloni og ble foreldre til forfatteren Jon Michelet (1944–2018).
:*Se [[Michelet]] for farsslekten*

## Utgivelser
* 
* 
* 
## Referanser
Ludvig XIII av Frankrike

**Ludvig XIII** (1601–1643]) var fransk konge fra 1610 til 1643.

## Liv og virke
### Bakgrunn, familie
Ludvig var eldste barn av Henrik IV og Maria de' Medici. Ludvig var allerede fra barnsben av legemlig svak og hadde et melankolsk sinn.

### Konge
Ludvig tok sin plass som konge i 1610, i en alder av åtte og et halvt år, etter at faren var blitt myrdet. Hans mor fungerte som regent fram til han fylte tretten år, men hun fortsatte å tviholde på makten fram til han selv tok tøylene da han fylte femten år.

Som 14-åring måtte han mot sin vilje gifte seg med den spanske prinsessen Anna av Østerrike. Forholdet ble langt fra bedre av at Anna konstant motarbeidet Richelieu. Ludvig og Anna fikk bare to sønner som levde opp, Ludvig XIV  og Filip av Orléans. Ludvig var ikke engang  blitt fem før Ludvig XIII døde i 1643, 41 år gammel.

Ludvig er blitt omtalt som en svært pliktoppfyllende konge, og selv ved alle de anslag som ble rettet mot Richelieu holdt kongen fast på den mektige kardinalen. Kongens forhold til Richelieu var svært eiendommelig. Personlig synes han ikke å ha likt ham, og han lyttet gjerne til stygg sladder om kardinalen og felte ofte ganske skarpe kommentarer om ham. Samtidig skattet han ham høyt og satte pris på hans fremgangsrike arbeide med å styrke kongemakten og Frankrikes anseelse, og lot sig påvirke verken av hustruen, moren, broren, eller andre favoritter som ikke satte pris på Richelieus store innflytelse.

Kong Ludvig er tidigere blitt forment å helt være uten innflytelse på den franske politikk, men senere granskning viste at han interesserte seg for og var delaktig i landets gjøren og laden mer enn hva har vært synlig på overflaten.

### Barn
# Ludvig XIV av Frankrike (1638-1715) med Maria Theresia av Østerrike og madame de Maintenon.
# Filip av Frankrike, hertug av Orléans (1640-1701) med Henrietta av England og Elisabet Charlotta av Pfalz.

### Død
Ludvig XIII døde den 14. mai 1643 i Saint-Germain-en-Laye. Han ble bisatt i Katedralen i Saint-Denis. Ved plyndringen av kongegravene i Saint-Denis under  den franske revolusjon ble hans grav åpnet og plyndret den 15. oktober 1793, levningene havnet i en massegrav utenfor kirken.

## Referanser


## Litteratur
* Carl J. Burkhardt: *Richelieu, der Aufstieg zur Macht.* Callwey, München 1935
* Philipp Erlanger: *Richelieu.* Paris 1967–1970
* P.&nbsp;C. Hartmann (utg.): *Französische Könige und Kaiser der Neuzeit.* C.&nbsp;H.&nbsp; Beck Verlag, München 1994, ISBN 3-406-38506-0.
* Klaus Malettke: *Die Bourbonen Band I: Von Heinrich IV. bis Ludwig XIV. (1589-1715).* Kohlhammer, Stuttgart 2008, ISBN 978-3-17-020581-9.

## Eksterne lenker
* Historiesajten - Ludvig XIII av Bourbon
Bank of Canada

**Bank of Canada** (fransk: **Banque du Canada**) er sentralbanken i Canada.

Bank of Canada ble etablert i 1934 som en privateid institusjon. Fra 1938 ble den eid av myndighetene. Hovedkontoret ligger i Ottawa. 

Bankens hovedoppgaver i dag er:
* sørge for en pengepolitikk som gir god økonomi, ved å holde inflasjonen lav og stabil
* produsere, utstede og trekke tilbake landets pengemengde, samt sørge for at valutaen er sikker
* jobbe for sikre og effektive betalingssystemer
* forvalte statsobligasjoner

Richard Tiffany Macklem (kalt "Tiff") er sentralbanksjef; han tiltrådte stillingen i juni 2020.

## Eksterne lenker
*
Göran Rystad

**Nils Göran Rystad** (født 31. juli 1925, død 18. april 2020) var en svensk historiker. Han var professor i historie ved Universitetet i Lund. Han studerte ved amerikanske universiteter og hadde professorater i Stockholm og Umeå. Rystad utga en lang rekke bøker som spenner fra europeisk historie på 1600-tallet til nyere amerikansk historie, og var dessuten redaktør for flere bokserier om historiske emner.

## Referanser
Caymanøyenes sentralbank

**Caymanøyenes sentralbank** (eng: Cayman Islands Monetary Authority &ndash; CIMA) er sentralbanken på Caymanøyene. 

## Historie
Caymanøyene har utviklet seg fra å være en lavt befolket og svakt utviklet øy, til å være et finanssentrum. Denne utviklingen har særlig skutt fart etter frigjøringen fra Jamaica i 1963. Så sent som 1960 bodde det kun 3.145 innbyggere her. Caymanøyene er blitt et skatteparadis, dvs. et sted der det er enkelt å registrere et selskap, og samtidig skjule eierskapet til selskapet, i forhold til myndighetene i det landet der man juridisk sett burde ha registrert selskapet. 

I 1971 fikk landet en ny valutalov, som bidro til innføringen av egen valuta. Den caymanske dollaren ble tatt i bruk i 1972. 

Men først i 1996 ble CIMA etablert ved lov. Banken startet sin virksomhet 1. januar 1997. CIMA ble et resultat av at det tidligere Cayman Islands Currency Board ble slått sammen med den lokale regjeringens finanstilsyn; Financial Services Supervision Department. 

## Hovedoppgaver
Bankens hovedoppgaver er bl.a.:

* utstede og trekke tilbake lokal valuta, og forvalte landets valutareserver
* jobbe imot hvitvasking av penger
* regulere og overvåke landets finansnæring
* være rådgiver for regjeringen 
* bistå utenlandske tilsynsmyndigheter

## Sentralbanksjef
Sentralbanksjef er pr mars 2018 Grant Stein. Han erstattet George McCarthy i juli 2015, da McCarthys periode utløp. Det ble spekulert i om skiftet hadde forbindelse med korrupsjonssaken i FIFA og sentralbankens interne gransking av forbindelsene mellom ansatte i sentralbanken og tidligere FIFA-visepresident Jeffrey Webb, men dette ble avvist av Wayne Panton, minister for finansielle tjenester. McCarthy var sentralbanksjef fra 2009 til 2015, samt fra 1997 til 2003.

## Se også
*Liste over verdens sentralbanker

## Referanser


## Eksterne lenker
*
Tré Cool

**Tré Cool** (født 1972 som **Frank Edwin Wright III**) er trommeslager i punkgruppen Green Day. Han erstattet gruppas tidligere trommeslager John Kiffmeyer. 

## Bakgrunn

Han vokste opp i Willits, California sammen med far Frank Wright og to eldre søsken. Hans nærmeste nabo var Lawrence Livermore som var eier av plateselskapet Lookout! Records. Han ble etterhvert med i Livermores band; The Lookouts, som trommeslager. Livermore var begeistret over Tré sine trommeerfaringer, og kalte han for Tré Cool. Da Wright var 12, rekrutterte Livermore ham som trommeslager for Lookouts og Tre tok på seg navnet Tré Cool, både det franske ordet *très* (som betyr «veldig») og det engelske ordet *cool* som en måte å sa at han var «veldig kul». Trey, -en variant om Wrights families generasjonstitler, siden han var den tredje Frank Wright, hadde allerede vært Wrights kallenavn før tillegget av "Cool". 

I 1990 forlot Al Sobrante Green Day, og Tré Cool ble spurt om å erstatte Al. Når han hadde begynt å lære seg å spille trommer, trommet han på alt, moren, faren og søskene gikk omtrent til vanvidd. 

Tré har vært gift tre ganger og skilt to. Første gang med Liesa Lyons, som er moren til Ramona, Trés eldste barn (født i januar i 1995). Andre gang Tré giftet seg, giftet han seg med en dame som het Claudia. Claudia er moren til Trés andre barn, Frankito. Frankito er født i 2001 og blir kalt «Little Frank». I 2014 giftet han seg med Sara Rose Lipert.

## Diskografi
Tré har medvirket på følgende Green Day-utgivelser:
* *[[Kerplunk!]]* (1991)
* *[[Dookie]]* (1994)
* *[[Insomniac]]* (1995)
* *[[Nimrod (album)|Nimrod]]* (1997)
* ** (2000)
* *International Superhits* (2002)
* *[[Shenanigans]]* (2003)
* *[[American Idiot]]* (2004)  
* *[[Bullet in a Bible]]* (2005)-Live
* *[[21st Century Breakdown]]* (2009)

## Referanser


## Eksterne lenker
* 
* 
* 
*
Ivan Iskrov

**Ivan Iskrov** (født 26. mars 1967 i Pirdop) er en bulgarsk økonom, som fra 2003 til 2015 var Bulgarias sentralbanksjef, som Balgarska Narodna Bankas øverste leder.

Han er gift med Ginka Iskrova og har ett barn.

## Utdanning og yrkeskarriere
Iskrov har sin utdanning (M.Sc.) innen finans og kreditt fra University of National and World Economy i Sofia, der han senere også har forelest. Etter dette har han tatt ytterligere utdanning innen fag knyttet til bankvirksomhet og overvåkning av bankvesenet, både i Bulgaria og USA. 

Før han ble sentralbanksjef har han bl.a. vært parlamentsmedlem; han ble valgt inn i Bulgarias 40. nasjonalforsamling, der han ble valgt til formann for Budsjett- og Finanskomiteen. Han er også medlem av Bulgarias *European Integration Commission*. Han har også tidligere bakgrunn fra banknæringen; han jobbet i sentralbankens avdeling for overvåkning av banknæringen fra 1993 til 1997, og i ledelsen i DSK Bank og Rosseximbank AD fra 1997 til 2001. 

I 2010 ble han tildelt den belgiske Leopoldsordenen. 

Bulgarias fjerde største bank, Corpbank (Corporate Commercial Bank), gikk konkurs i 2014, dette bidro til at Iskrov gikk av i 2015. Dimitar Radev overtok som Bulgarias sentralbanksjef i juli 2015.

## Referanser


## Eksterne lenker
* Profil hos Bulgarias sentralbank (arkivert)
Anna av Østerrike (1601–1666)

:*For andre personer med samme navn, se [[Anna av Østerrike]]*.

**Anna av Østerrike** (født 22. september 1601, død 20. januar 1666) var en fransk dronning, gift med Ludvig 13. Etter Ludvigs død regjerte Anna som regent fra 1643 til 1651 for sønnen Ludvig 14. som ennå ikke var myndig. Under hennes styre var kardinal Jules Mazarin Frankrikes ledende minister.

Hun tilhørte Habsburg-dynastiet og ble født i Valladolid, Spania, som datter av Filip III, konge av Spania, og Margarete av Østerrike.

## Referanser


## Eksterne lenker
* 
*
Datatreff

**Datatreff** er en samlebetegnelse for ulike typer sammenkomster av datainteressert ungdom. Dette begrepet dukket opp på 2000-tallet på grunn av utvidet bruk av begrepet LAN(-party).

## Ord og betydning
Datatreff er en samlebetegnelse for ulike typer arrangementer som har vokst opp gjennom tidene i datamiljøet i Norge. Man kan knytte de tre hovedtypene LAN-party, dataparty og demoparty til denne betegnelsen. I tillegg blir det i noen tilfeller brukt betegnelsen 'LAN' som forkortelse av 'LAN-party' og 'linking' som er betegnelse på selve hendelsen av å koble to datamaskiner sammen, for eksempel i et nettverk. Datamesse er også en betegnelse som blir brukt av enkelte, da ofte blant en eldre generasjon. Datatreff stammer fra copyparty som var den første typen av slike samlinger, og har sine røtter i slutten av 1980-tallet, hvor ivrige datainteresserte samlet seg for å programmere og utveksle kildekode, grafikk og spill. 

## Ulike samlinger
### Dataparty
Dataparty er et begrep som ofte brukes på treff som samler ungdom til ulike aktiviteter, fra spilling til deltakelse i kreative eller spillbaserte konkurranser, sosialt samvær, konserter, sceneshow og mer. Mange betegner dataparty som en krysning av demoparty og LAN-party. Eksempel på et slikt arrangement er The Gathering, som holdes i Vikingskipet hver påske. Andre lignende arrangement er SpillExpo, Assembly i Finland og Dreamhack i Sverige.

### Demoparty
Demoparty er en betegnelse som kan spores tilbake til sent 1980-tall. Betegnelsen dekker i dag treff hvor hovedmålet med treffet er å treffe andre fra demoscenen, også kalt demoscenere. Tradisjonelt sett går aktivitetene ut på det å se på demoer og annen 'datakunst', delta med egne produksjoner i kreative konkurranser samt stort fokus på sosialt samvær. De fleste demopartyer har 18-årsgrense, og det er ikke uvanlig at det bare er ca. 70% av deltakerne som tar med seg egen datamaskin. Et eksempel på et slikt arrangement er Solskogen, som avholdes hvert år i Ås, utenfor Oslo. Her er også eldre datamaskiner slik som Commodore 64, Amiga og Atari sterkt representert.

### LAN-party
Et LAN-party (ofte forkortet bare 'LAN') er et arrangement hvor ungdom samles med datamaskiner og hvor hovedmålet er å spille ulike typer videospill, "chatte" på f.eks. IRC og kopiere filer fra andre over nettverk. I denne sammenheng brukes ofte begrepet BYOC - Bring Your Own Computer, siden deltagerne benytter sitt eget, medbrakte datautstyr.
Grunnen til at 'LAN' er en del av navnet til denne betegnelsen er sannsynligvis fordi at de aller fleste aktivitetene ikke kan finne sted uten et lokalnettverk. LAN-party kommer av ordet LAN som betyr *local area network*. Et LAN er lokalnettet innad på arrangmentet. Eksempel på LAN-party er BølerLAN og Bylan

## Se også
* Nettsamfunn

## Kilder
*Hyperion - Norsk forbund for fantastisk interesserte: Datatreff  Besøkt 12. april 2015
Gosen (Madla)

:*For bandet, se [[Gosen Gla'jazz]]*

**Gosen** er et område på Madla i Stavanger. 

## Utstrekning
Gosen ligger i høyden over Møllebukten i Hafrsfjord og på begge sider av Madlamarkveien. Gosen er videre på nedsiden av Jernaldergården og de tre høyblokkene i Jernalderveien. Gosen har siden 1906 vært et bruk på gården Madla.

I dagligtalen har Gosen-navnet fått en videre anvendelse vest for det opprinnelige Gosen. Det er trolig fordi naboeiendommene 38/86 (med blant annet Gosen skole) og 38/90 (med blant annet Hitlertennene) ikke har hatt egne bruksnavn. Gosen-navnet er også brukt om et byggefelt ved krysset Madlamarkveien og Kristine Bonnevies vei - selv om feltet er utskilt dra gården Ullandhaug - og ikke Madla.

## Historie
Gosen tilhørte opprinnelig gården Madla. Fra omkring 1637-1640 ble Gosen en del av Søra Liå. Søra Liå var en leilendingsgård. Gosen omtales også Gosen i Madlalia.

Gosen ble skilt ut fra Søra Liå (bruk 17 på Madla) 8. september 1906. Eiendommen Gosen fikk bruksnummer 87 på Madla, og en matrikkelskyld på 0,37 skyldmark (37 øre). 12.6.1913 ble Gosen kjøpt av Stavanger kommune. Eiendommen var på 70 mål, og ble brukt som arbeidsgård, og senere til nødsarbeid.  Driftsbygninger ble oppført i 1919.

Stavanger kommune solgte fra 1936 og årene etter 18,3 mål av Gosen til hyttetomter.

I 1914 var veien fra Madlakrossen til Gosen ferdig. I 1933 ble det vedtatt å bygge vei fra Schancheholen til Gosen.

## Bebyggelse
Gosen er et tettbygd område med mange eneboliger, rekkehus og noen blokker, og med flotte friarealer. 

Det er to dagligvarebutikker: Kiwi (som tidligere var tilknyttet Rema 1000) og en Extra.

Det er noen offentlig bygg:
* Gosen barnehage
* Madlavoll skole som er knyttet opp til Universitetet i Stavanger gjennom å være øvingsskole, samt tilknytning gjennom ulike prosjekter. 
* Gosen skole som særlig kjent for den årlige Gosenrevyen. 

## Referanser


## Eksterne lenker
* Gosen skole
* Gosenrevyen
Demo (dataprogram)

En **demo** er en ikke-interaktiv multimediapresentasjon. Formålet med en demo er at de som lager den skal få demonstrert ferdighetene sine innen programmering, musikk, grafikk og 3D-modellering. Hovedforskjellen mellom tradisjonell animasjon og demo er at effekter og opptegnet datagrafikk beregnes i sanntid. Demoer består for det meste av 3D-animasjon blandet med 2D-effekter.
Xi’an-episoden

**Xi'an-episoden** 12.-26. desember 1936 (kinesisk: 西安事变; pinyin: *Xī'ān Shìbìan*) var en hendelse i desember 1936 i Kinas historie. Den fant sted nær storbyen Xi'an ved de varme kildene Huaqingchi, i det som i dag er distriktet Lintong.

## Beskrivelse
De nasjonalistiske Kuomintang-styrkene under marskalk Zhang Xueliang (sønn av Zhang Zuolin) gjorde mytteri mot sin øverstkommanderende, generalissimo Chiang Kai-shek (Jiǎng Jièshí) og tok ham til fange. Hensikten, som ble oppnådd, var å fremtvinge at Chiang godtok at det ble inngått en avtale med de kinesiske styrker om en bileggelse av stridighetene kineserne imellom, og om dannelsen av en enhetsfront mot japanerne.

De japanske styrkene, som allerede hadde fast fotfeste i Mandsjuria og der hadde opprettet en marionettstat, hadde bombardert Shanghai i 1933 og deretter tvunget Kina til våpenstillstand. Men faren fra den japanske imperialisme var klar. 

Samtidig slet Kina med en opprivende borgerkrig mellom kommunistpartiets og nasjonalistenes styrker, og var svekket i kampen mot Japan. Nasjonalistene hadde avfunnet seg med den japanske okkupasjon av Nordkina, og konsentrerte seg om kampen mot kommunistene. Men kommunistene hadde kommet seg unna det nederlag som truet dem i provinsen Jiangxi og klart å forflytte seg til de nordlige deler av provinsen Shaanxi (Den lange marsjen). 

Nå som Chiang Kai-shek var tatt til fange av sine egne, kunne han ikke forhindre at generalene på begge sider av borgerkrigen forhandlet frem en anti-japansk enhetsfront. Kommunistenes sendemann til Kuomintang var Zhou Enlai.

Bare ett år etter brøt den andre kinesisk-japanske krig ut. Under krigen forekom det imidlertid stadig at nasjonalistiske og kommunistiske kinesiske styrker skjøt mot hverandre.

Etter krigen brøt borgerkrigen ut på nytt med full styrke.

## Minnesmerke
Stedet (*Xi'an shibian jiuzhi*) der episoden fant sted, det vil si der generalissimo Chiang ble tatt til fange, ble i 1982 oppført på Folkerepublikken Kinas liste over kulturminner.  

## Referanser


## Eksterne lenker
* Xi'an Incident – An Important Episode of Chinese Modern History
* Site of the Xi'an Incident
Dormie

**Dormie** er en situasjon som oppstår i matchspill i golf når en av partene leder med like mange hull som det er hull igjen å spille. Situasjonen innebærer at en av spillerne (eller et av lagene) ikke kan oppnå et dårligere resultat enn å dele matchen. Dersom spilleren ligger «tre opp», og det er tre hull igjen å spille, sier man at denne spilleren *er dormie*. Denne spilleren vil da måtte tape alle de resterende hullene for å dele matchen. Dersom denne spilleren skulle vinne et hull, eller et hull deles, er matchen vunnet.

Uttrykket kommer av det franske verbet *dormir* (å sove). Den spilleren som er dormie kan altså i overført betydning legge seg ned og sove, og allikevel ikke ende opp med et dårligere resultat enn en delt match.

## Referanser
Marius Tobias Hoven

**Marius Tobias Hoven** (født 6. januar 1978 på Kongsberg) er en norsk jazztrombonist, komponist, arrangør og storbandleder.
Han har studert på musikklinja ved Musikkonservatoriet i Kristiansand. 

Han er musikalsk leder for Eidsvoll Storband og Grav Storband. 

## Band
* Christianssand String Swing Ensemble
* Ung Musikk

## Diskografi
;med **Christianssand string swing ensemble**
* «I paris» (2001)
* «Sirkushesten Igor» (2005) 
* «Christianssand string swing ensemble» (2009)
;med **[[Madcon]]**
* på albumet «So Dark The Con Of Man» (2007) er Hoven med på melodien «Life's Too Short»
;med **[[Marte Wulff]]**
* «Safety Pins» (2007)
;med **[[Elin Kåven]]**
* Jiknon Musihkka - «Frozen Music» (2009)
;med **[[Inkala]]**
* «Live in Varanger» (2010)

## Referanser


## Eksterne lenker
* Eidsvoll Storband
Lee Falk

**Leon Harrison Gross** bedre kjent under navnet **Lee Falk** (født 28. april 1911 i St. Louis (Missouri), død 13. mars 1999 i New York) var en amerikansk forfatter og skribent. Innen populærlitteraturen er Gross mest kjent for sine to tegneserier *[[Mandrake]]* (*Mandrake the Magician*) og *[[Fantomet]]* (*The Phantom*). Han skrev og regisserte også teaterstykker, og arbeidet dermed med skuespillere som for eksempel Marlon Brando, Charlton Heston, Paul Newman, Chico Marx, og Ethel Waters, og medvirket dessuten i en serie romaner om Fantomet.

Leon, sønn av Elanore Aleina (et navn som han brukte i ulike former i seriene om Mandrake og Fantomet) og Benjamin Gross, vokste opp i St. Louis i Missouri. Hans far døde mens Leon var en baby, og moren giftet seg på nytt med Albert Falk Epstein som kom til å bli den Leon betraktet som sin far.

Leon ble kalt «Lee» allerede som barn, og han forandret etternavnet til farens mellomnavn, Falk, etter at han var ferdig med college.

Da han begynte sin karriere som tegneserieforfatter, sto det i hans offisielle biografi at han var en erfaren globetrotter som hadde studert Østens mystikk og lignende. Sannheten var at han fant på dette, for at det skulle virke som at han var den rette personen til å skrive om verdensomreisende helter som Mandrake og Fantomet. Faktisk var turen hans til New York for å prøve å få Mandrake utgitt, den lengste han noensinne hadde tatt.

## Referanser


## Eksterne lenker
* 
* 
*  ''Lee Falk'' fra Fantomet.no 
*  ''Lee Falk'' fra Fantomet.org
*  ''Lee Falk: Father of the Phantom'' fra Deepwoods.org
Biofeedback

**Biofeedback** er en læringsprosess hvor man lærer å forbedre helse og generell ytelse ved å observere signaler generert av ens egen kropp. Biofeedback er vitenskapelig basert og validert av studier og klinisk praksis.

Noen av de kropslige funksjonene som kan bli målt, er hjernebarken elektriske aktivitet, muskelkontraksjon, hudsansen, hjertefrekvens og opplevelse av smerte.

Biofeedback kan bli brukt til å forbedre helse, allmenntilstand og fysiologiske endringer som kan opptre i forbindelse med endringer av oppfatninger, følelser og opptreden, eller disse endringene kan bli oppnådd uten bruk av annet utstyr, da dette ikke er nødvendig ved biofeedback.

Biofeedback har vist seg å være virkningfylt ved hodepine og migrene.

Ordet *biofeedback* ble konstruert for å beskrive laboratorie-prosedyrer som trente forsøkspersoner i å endre hjerneaktivitet, blodtrykk, muskelspenninger, hjerteslag og andre fysiologiske egenskaper som man vanligvis har antatt ligger utenfor viljestyrt kontroll. Fysiske endringer frembrakt av biofeedback består også ofte av følelser av avslappethet, forbedret motorisk kontroll og ofte ved lettelser i dysfunksjonelle fysiske og emosjonelle symptomer.

Når det brukes klinisk, fester terapeuten sensorer eller elektroder til kroppen. Disse sensorene registrerer en rekke signaler – tilbakemeldinger (feedback) – som vises på for eksempel en dataskjerm slik at pasienten selv kan se. En vanlig type enhet, som kalles elektromyogram (EMG), plukker opp signaler fra musklene. Den oversetter signalene til en form som man kan lett kan oppfatte, slik som blinkende lys og/eller en pipelyd hver gang musklene når et bestemt spenningsnivå. Hvis pasienten ønsker å slappe av i anspente muskler, må hun prøve å eliminere blinkingen eller pipelyden. På denne måten lærer pasienten hva som er riktige spenningsnivåer for musklene og kan senere fremringe den avslappete tilstanden uten biofeedback.

Studier har vist at vi har mer kontroll over antatte ufrivillige kroppsfunksjoner enn vi noen gang kunne forestilt oss. Forskere har bevist at mange individer kan endre sine ufrivillige reaksjoner ved å få visuell eller auditiv tilbakemelding om hva som skjer i kroppene deres. Som et resultat av forskningen, kan man nå med biofeedback trene seg opp til å leve et sunnere liv – enten man har en sykdomstilstand eller ikke.

## Referanser

## Eksterne lenker
*
Leiv Heggstad

**Leiv Heggstad** (født 1879 i Namsos, død 1954) var en norsk skolemann, lærebokforfatter, ordbokredaktør og nynorskforkjemper. 

Han var sønn av Marius Hægstad. Han var styrer ved Voss private gymnas 1911&ndash;1916, overlærer ved Voss landsgymnas 1916&ndash;31 og rektor ved Molde kommunale høgre ålmennskule 1931&ndash;45. Han skrev småskrifter og artikler i målstriden og gav blant annet ut *Norsk Grammatikk* (større utg. 1931), *Gamalnorsk ordbok* (1931), *Vossemålet* (1933) og *Eventyr og segner på målføre frå alle kantar av landet* (1950). Han oversatte *[[Egils saga]]*. Leiv Heggstad var den første formannen i Studentmållaget.
## Referanser
Argument (filosofi)

Et **argument** i filosofisk forstand er den mest grunnleggende og fullstendige del i et resonnement. En vanlig definisjon på et argument er *et resonnement fra ett eller flere utgangspunkt (et sannhetskrav som kalles «premiss»/«premisser») til en slutning (et sannhetskrav som kalles en «[[konklusjon]]»)*.

Argumenter kan man bruke i en diskusjon for å fremme gode eller dårlige sider ved en sak.  

Det er viktig å skjelne mellom forklaringer og argumenter. Mens forklaringer forsøker å vise *hvorfor* noe er sant så forsøker argumenter å demonstrere *at* noe er sant. Det er forskjell på det å vise hvorfor hunden er død (Den er død fordi...) og det å demonstrere at hunden er død (Den døde slik og slik...). 

## Litteratur
*  
*  
* 
*  
*  
* 
*  
* 

## Se også
* Premiss / Konklusjon
* Induksjon (filosofi)
* Deduksjon (filosofi)
* Validitet
* Fornuft (filosofi)
Finnås

**Finnås** er en tidligere selvstendig kommune i tidligere Hordaland fylke som eksisterte fra 1837 til 1916. Den tilsvarte stort sett dagens Bømlo kommune. 

Kommunen ble opprettet som Finnås formannskapsdistrikt i 1837. Sveio ble utskilt som egen kommune i 1865. 1. juli 1916 ble resten av kommunen delt i tre nye kommuner: Moster, Bremnes og Bømlo kommuner. 1. januar 1963 ble disse tre slått sammen til nye Bømlo kommune.
Eresfjord og Vistdal

**Eresfjord og Vistdal** kommune ble opprettet som egen kommune 1. januar 1890 da Nesset kommune ble delt i to. Kommunen hadde ved etableringen 2155 innbyggere, og omfattet bygdene Eresfjord, Vistdal og Eikesdal. 

1. januar 1964 ble Eresfjord og Vistdal kommune igjen slått sammen med Nesset kommune. Eresfjord og Vistdal hadde på dette tidspunktet et innbyggertall på 1289.

## Referanser


## Eksterne lenker
*Historiske arkiver etter Eresfjord og Vistdal kommune på Arkivportalen
Unni Anisdahl

**Unni Marie Anisdahl** (født 27. september 1947) er en tidligere håndballspiller og sportsjournalist i NRK Radio. Anisdahl er oppvokst i Harstad og var tilknyttet NRK Sørlandet i Kristiansand. Hun var tidligere en aktiv håndballspiller. Hun startet i Harstad Idrettslag og spilte senere på det norske landslaget. Fra 1971 til 1977 spilte hun 72 landskamper og scoret 58 mål. Hun har flere serie- og cupmesterskap.

Som sportsjournalist hadde hun særlig fokus på håndball, fotball og alpint. Hun gikk på lufta for siste gang 18. oktober 2009 som kommentator for kampen mellom  og Aalesund. Hun gjorde imidlertid «comeback» som kommentator både under kampen &ndash; i Tippeligaen 2011 og under sommer-OL 2012 i London.

## Referanser


## Eksterne lenker
* 
*
Eid (Møre og Romsdal)

: *For andre betydninger, se [[Eid (andre betydninger)]].*

**Eid** er en tidligere kommune i Møre og Romsdal fylke, opprettet da Eid og Voll kommune ble delt 1. januar 1874.

Herredsstyret (kommunestyret) i Eid og Voll vedtok 11. desember 1865 enstemmig at kommunen skulle deles, slik at de to delene skulle bli egne herreder (kommuner). Men delingen ble endelig fastsatt først ved kongelig resolusjon 11. januar 1873, slik at Eid og Voll ble egne kommuner 1. januar 1874. Ved delingen hadde Eid 1&nbsp;048 innbyggere og et areal på 36 km².

1. januar 1964 ble Eid, Grytten, Hen og Voll kommuner samt det meste av Veøy slått sammen til den nye Rauma kommune. Eid hadde ved sammenslåingen 381 innbyggere.

## Kilder
*Dag Juvkam: *[http://www.ssb.no/emner/00/90/rapp_9913/rapp_9913.pdf Historisk oversikt over endringer i kommune- og fylkesinndelingen]*. Statistisk sentralbyrå 1999. ISBN 82-537-4684-9
*Administrasjonshistorisk oversyn for Rauma kommune (besøkt 23. juni 2012)
Eid (Hordaland)

: *For andre betydninger, se [[Eid (andre betydninger)]].*

**Eid** er en tidligere kommune i tidligere Hordaland fylke, opprettet som Eid formannskapsdistrikt i 1837. I 1855 ble Eid som da hadde 1&nbsp;207 innbyggere slått sammen med Fjelberg kommune. Den nye enheten fikk navnet Fjelberg.

## Kilder
*
Harstad Idrettslag

**Harstad Idrettslag** (HIL), stiftet 1. mars 1903, er en klubb med tilhørighet i sentrale deler av Harstad. HIL er nå en ren fotballklubb. Tidligere hadde klubben stor aktivitet også i kvinnehåndball og vinteridrettene langrenn, skihopping og kombinert. Klubbens hjemmebane er Harstad stadion. HILs draktfarger er gul/svart-stripet skjorte og svart bukse.

HIL var tidligere et av de beste fotballagene i Nord-Norge, med ni nordnorske mesterskap. Hovedkonkurrentene var Mjølner og Bodø/Glimt. På slutten av 1950-tallet spilte de i vennskapskamper uavgjort 1–1 mot Fredrikstad og vant 5–2 mot Larvik Turn, der begge lagene var i norgestoppen.

Laget har spilt seks sesonger i den nest øverste divisjonen, sist i 1997. De har nådd 4. runde i NM-cupen to ganger (1984 og 1989), begge ganger med tap mot Viking. Laget ble i 2009 klar for 2. divisjon i 2010. Sesongen 2010 endte laget på 5.-plass i 2. div avd. 4. I sesongen 2011 ble laget nr. 12 og rykket ned sammen med Hasle Løren og Skarp. I sesongen 2012 spilte laget 3. divisjon avd. 11, men rykket straks opp igjen til 2. divisjon 2013, avdeling 2. Sesongen 2017 endte Harstad IL på 6. plass i Norsk Tipping-ligaen avdeling 6.

De mest kjente spillerne på HIL har vært Trygve Bornø, Svein Are Andreassen, Olav Råstad, Runar Normann og Thomas Kind Bendiksen. Trygve spilte i mange år på Skeid, den gangen en toppklubb, og har 43 landskamper, en periode som kaptein. Runar spilte i engelske Coventry, foruten Lillestrøm og Brann. Thomas gikk i august 2007 direkte fra Harstad til Rangers FC i Skottland og har fra 2012 spilt for blant andre Tromsø Idrettslag, Molde og Sandefjord. Dommer Per Ivar Staberg har tidligere representert HIL, og var sports- og markedssjef i klubben i perioden 2008&ndash;2010.

## Tabell

## Stadionanlegg
Lagets kamper spilles på Harstad stadion, som fikk tillagt skøytebane til NM på skøyter i 1962. Klubben brukte også naturgressbanen Blåbærhaugen stadion på slutten av 1960-årene og starten av 1970-årene. Klubben vendte tilbake til Harstad stadion da det ble anlagt kunstgress der i 1977. (Første kamp på kunstgresset endte 4-4 mot Skeid.) Kunstgresset har blitt fornyet flere ganger, senest sommeren 2007. Klubben har nå sin egen hall («Seaworkshallen»), i tillegg til eget klubbhus på nordsiden av banen.

## Spillerstall 2017

## Eksterne lenker
* 
* Harstad Futsal
* Steder i Nord-Norge: Harstad Stadion
Erfjord

**Erfjord** er et bygdelag og en tidligere selvstendig kommune i Rogaland fylke. Kommunen ble opprettet da Jelsa kommune ble delt i to 1. januar 1914. Erfjord hadde 617 innbyggere ved etableringen. Det er bare én butikk i Erfjord; matvarebutikken Joker. Stavanger ligger omtrent 2-3,5 timer fra Erfjord. På Erfjord skole går det 63 elever. I hele Erfjord bor det ca. 500-600 mennesker. 

1. januar 1965 ble Erfjord slått sammen med Sand og Suldal kommuner samt deler av Jelsa og Imsland til den nye Suldal kommune. Erfjord hadde på dette tidspunktet 610 innbyggere.

Erfjord består blant annet av Erøy, Bog, Bogsund, Hålandsosen og Håland.

## Eksterne lenker

www.erfjord.net
Beinbrudd

**Beinbrudd** (latin: *fractura*) eller **beinfraktur** oppstår når en knokkel i kroppen blir brutt og mister sin kontinuerlige overflate. De fleste knoklene i kroppen kan få brudd, men noen vanlige bruddskader er lårhalsbrudd (*Fractura Colli Femoris* «brudd hals lårbein») og håndleddsbrudd. For å skille beinbrudd og  forstuelse er det av og til nødvendig med røntgenundersøkelse.

## Årsaker
Brudd vil oftest være forårsaket av plutselig øket belastning på et ben, for eksempel på grunn av fall. Ved osteopeni og osteoporose, (beinsvekkelse/beinskjørhet), som er tilstander med redusert beinmasse i skjelettet, kan et brudd oppstå ved svært moderate belastninger. Et vanlig brudd ved osteoporose er kompresjonsfraktur av rygghvirvlene. Da trykkes ryggvirvlene flatere, oftest flatest i forkant, slik at ryggen blir krummere.

Ved patologiske brudd (brudd som oppstår på grunn av en sykdom i beinet), kan et brudd oppstå ved en liten belastning dersom kalken i beinet er borte fra et område, for eksempel der en kreftsvulst har tatt plassen til beinet.

## Typer brudd
En skiller mellom åpne og lukkede brudd. Et åpent brudd er kjennetegnet ved at bein stikker ut gjennom et sår i huden – og risikoen for påfølgende infeksjon er meget stor. Lukkede brudd har intakt overflate på huden over bruddstedet.

Brudd kan grovt skilles i tre typer:
:Type A – Lukket brudd
:Type B – Åpent brudd
:Type C – Åpent brudd med overriving av kar og/eller nerver

## Behandling og forløp
Etter beinbrudd er grunnprinsippet for behandling stabilisering av bruddsonen. Dersom et brudd gror uten at beinendene er i ro, kan det dannes varig myk brusk i bruddspalten, og det oppstår en pseudartrose, et «unaturlig ledd».

Vanligvis gror et beinbrudd i løpet av noen uker. Ofte må det legges gips slik at det ikke er bevegelse i leddene på begge ender av beinet som er brukket. Ved noen brudd kan det være hensiktsmessig å stabilisere bruddet med en eller flere plater langs beinet, med skruer som fester delene av beinet til platene.

En annen måte å stabilisere et brudd på er å bruke en margnagle som er en metallstang som legges inn i hulrommet inne i beinet. Margnagling brukes f. eks ved fraktur i lårskaft. Ved fraktur i lårhalsen (collum femoris) brukes halvproteser (også kalt semiproteser), eller totalproteser. Totalproteser benyttes når også hofteskålen må erstattes, og når det er overhengende og sannsynlig at pasienten vil få avaskulær nekrose (celledød på grunn av manglende blodforsyning) i leddhodet, på lårbeinet.

En av de eldste metodene ved bruddbehandling er å bruke strekk slik at beinet holdes rett ved at det strekkes i to retninger, gjerne med tunge lodd festet i senga. 

Det kan også benyttes Hoffmann fiksasjon der flere lange skruer festes i beinbitene igjennom huden. Disse skruene festes i stenger og beslag som sørger for at beinbitene holdes i riktig stilling.

## Referanser


## Litteratur
* Ola-Lars Hammer, Per-Henrik Randsborg *Brudd- og skadebehandling - En metodebok*, Universitetsforlaget 2014 ISBN 9788215020112

## Eksterne lenker
* Lær mer om førstehjelp ved beinbrudd
Magne Thomassen

**Magne Arnfinn Thomassen** (født 1941) er en norsk tidligere skøyteløper. Han deltok i internasjonale mesterskap i et tiår, fra 1962 til 1972.

Det skøyteinteresserte publikummet ble først oppmerksom på Magne Thomassen i junior-NM i 1959. Der ble han nummer to etter stortalentet Finn Thorsen, som seinere ble landslagsspiller i fotball. Thomassen debuterte i internasjonal mesterskapssammenheng i EM i 1962, hvor han ble nummer tolv. Gjennombruddet fikk han i året for skøyterevolusjonen, 1963. I landskampen mot Sovjet på Bislett i januar 1963 var han en av fire nordmenn som gikk under Boris Sjilkovs legendariske verdensrekord på 5000 meter. Senere i sesongen gjorde de norske løperne reint bord i EM i Gøteborg ved å legge beslag på de fire første plassene i sammendraget, Magne Thomassen kom her på fjerdeplass.

De kommende årene hadde han ikke den samme framgangen som flere av sine konkurrenter, men i 1968-sesongen lyktes han godt. Han startet med å vinne det norske mesterskapet. OL var dette året det fremste sportslige målet og før reisen til franske Grenoble forberedte de norske løperne seg på rekordisen i Davos. Under oppholdet ble det arrangert noen konkurranser og i en av disse satte Thomassen ny verdensrekord på 1500 meter med 2.02,5. Etter dette løpet tronet Magne Thomassen øverst på adelskalenderen. Der ble han imidlertid bare værende i to dager, inntil Kees Verkerk gjeninntok førsteplassen. I OL i Grenoble presterte han over all forventning ved å blir nummer to på 500 meter, en plass han delte med amerikanske Richard McDermott. På 1500 meter kom han på 4.-plass, ett tidel bak sølvmedaljen.

I VM i 1968 kjempet Thomassen en hard og jevn kamp med Fred Anton Maier om tittelen. Thomassen lå an til seier helt fram til siste runde på 10000 meter.

Foran 1970-sesongen flyttet Magne Thomassen til Oslo for å få bedre treningsforhold. Satsingen bar frukter og også dette ble en svært god sesong for trønderen. I VM i 1970 var han nær ved å snappe seieren fra Ard Schenk. En 1500 meter under pari hindret ham i å vinne. Samme året ble Magne Thomassen historisk ved å vinne det første norske sprintmesterskapet på skøyter. I det første ISU-mesterskapet i sprint i 1970 i West Allis ble han nummer tre. I 1971 ble han nok en gang norsk sprintmester. 

Thomassen representerte Melhus Idrettslag til og med sesongen 1957/58 og deretter Trondhjems Skøiteklub fra sesongen 1958/59. I 1968 ble han tildelt Olavstatuetten.

## Personlige rekorder

### Norske rekorder
(kunne bare settes på norske baner)

## Referanser




## Litteratur
* 

## Eksterne lenker
* 
* 
*  Magne Thomassen på www.ISU.html.infostradasports.com
*  Magne Thomassen på Jakub Majerski's Speedskating database (Adelskalender distanser og sammenlagt)
* 
*  Magne Thomassen på The-Sports.org (noen resultater)
* 
;Bilder og video
* Thomassens Sølv-medaljeløp i Vinter-OL 1968 med russiske kommentarer, på YouTube
Edøy

**Edøy** var fra gammelt av et senter i det gamle Nordmørafylke. Fylket kan ha vært delt i to sysler; I nord Fosen som senere ble Fosen len, og i sør Edøy, som senere fikk navnet Nordmøre og danner opphavet til det senere Nordmøre len og Nordmøre fogderi. Edøy syssel og Edøy Hovedgård var i så fall hovedsetet for kongens sysselmann.

Edøy er et av de historiske sentrene i Midt-Norge med bla. Edøy gamle kirke, Edøystjerna Edøy Hovedgård, Edøyskipet og Norges dåpsattest Kulisteinen på naboøya Kuli. Det er gjort en rekke arkeologiske funn på Edøy, det tidligste datert til 2700 år f.kr. Sannsynligvis var Edøy kongssetet til Nordmørskongen Hundtjov som er omtalt i Snorres Kongesaga i forbindelse med slagene på Solskjel ved Harald Hårfagres samling av Norge til ett rike i ca. 863.

Edøy var tidligere en kommune i Møre og Romsdal fylke opprettet som Edøy formannskapsdistrikt i 1837.

Kommunen ble første gang delt 1. januar 1874 da Tustern (Tustna) ble skilt ut som egen kommune. Edøy hadde på dette tidspunktet 2&nbsp;166 innbyggere.

1. januar 1915 ble kommunen igjen delt da Brattvær og Hopen ble skilt ut som egne kommuner. Edøy hadde da 973 innbyggere.

1. januar 1960 ble delingen gjennomført i 1915 reversert, og de tre kommunene ble igjen én samlet enhet – denne gang med navnet Smøla kommune. Edøy hadde ved sammenslåingen 1&nbsp;135 innbyggere.

På Edøy settes det opp hvert år et historisk spel, Fru Guri av Edøy, som beskriver kristningen og samlingen av Norge. 

## Referanser
Ribbein

:*For andre betydninger, se [[Ribbe]]*

**Ribbeina** (Latin: *Costa*) betegner de bueformede ben som omkranser, og sammen med brystbenet utgjør brystkassen (latin: thorax). Hos menneske finner man totalt 24 ribben, 12 på hver side, med mulighet for variasjon, i det noen mennesker har et par fler eller færre. Hos de fleste dyr (vertebrata) beskytter ribbena lunger, hjerte og andre indre organer. For noen dyr utgjør ribbena beskyttelse og støtte for hele kroppen (slanger), mens andre dyr har begrenset beskyttelse pga. mindre antall.

## Menneskets anatomi

Mennesker av begge kjønn har vanligvis 12 par ribben. Unntak i begge retninger er kjent. De syv øverste er festet til både ryggradsknokler (*thorax*-delen av ryggraden) og brystben. De tre neste parene benevnes falske, siden de bare er løselig hengslet til brystbenet, mens de to siste kalles flytende, og ender løselig nær brystbenet. 

Brysthulen er skilt fra magen ved mellomgolvet, som er en muskel som kontrollerer pusten ved å trekke seg rytmisk sammen og utvide seg. 

## Dyrs anatomi
Hos pattedyr ser man ribbena som en del av brystkassen. Fosterutviklingen viser imidlertid anlegg til ribbein langs nesten hele ryggraden før de tilbakedannes.

Noen reptiler har ribben nesten helt fra hode til slutten av bukhulen. Denne ordningen har de felles med fisk.

Skilpadder har fått sine ribbein og ryggsøyle omdannet til et skjold, der brystbeinet utgjør bukskjoldet. 

Noen fiskearter har mere enn ett ribbein festet til hvert ledd i ryggsøylen. Den mest kjente arten her er sild. Ikke alle fiskearter har samme ordningen.

## Kuriosa
I Bibelens skapelsesberetning inngår at Eva ble skapt av ett av Adams ribben. Siden en ikke kan se noen mangel av ribben hos dagens hannkjønn, kan en fastslå med stor sikkerhet at mankoen ikke har vært arvelig.

## Tilleggsbilder fra [[Grays anatomi]]

 Fil:Gray122.png
 Fil:Gray123.png
 Fil:First rib Gray.png
 Fil:Second rib Gray.png
 Fil:Gray126.png
 Fil:Gray127.png
 Fil:Gray128.png


## Se også
*Skjelett
*Anatomi

## Eksterne lenker
*
Vestlandsbanen

:*Navn på [[Sørlandsbanen]] til 1913*

**Vestlandsbanen** er en foreslått høyhastighetsbane mellom Bergen og Jæren. Banen ligger langt fram i tid, men hvis den kommer, vil den gjøre reisetiden mellom de to byene så kort som 1 time og 23 minutter. 

Et forslag innebærer at banen skal gå i tunnel fra Stavanger under Boknafjorden til Haugesund og deretter fortsette til Stord via en undersjøisk tunnel. Fra Stord vil den gå i bro over Langenuen til Tysnes og videre til Eikelandsosen i Fusa. Her vil den møte en ny trasé av Bergensbanen som fortsetter til Bergen stasjon. Fra Fusa vil Bergensbanen fortsette til Voss via Norheimsund, mens Sørlandsbanen vil fortsette til Kristiansand fra Stavanger. Vestlandsbanen er ikke del av Jernbaneverkets høyhastighetsutredning.

Et annet forslag utarbeidet av Deutsche Bahn International (DBI) foreslår en trasé som går lenger inn i landet, via Odda, med tilknytning til en ny høyhastighetsstrekning mot Østlandet ved Røldalsvatnet. Spanske Sener skal i januar 2025 levere siste del av en utredning som bruker DBI sin trasé og skal gi oppdaterte tall Veslandsbanen .
 
## Foreslåtte stasjoner
Det første forslaget har fra Bergen mot Stavanger stasjoner på Nesttun, Fusa, Tysnes, Stord, Sveio, Haugesund og Fosen. DBI's forslag har stasjoner på Tysse, Kvam/Jondal, Odda, Røldal, Sauda, Ølen, Haugesund og Kårstø.

## Referanser




## Eksterne lenker
* Norsk Bane
Bayerns senat

**Bayerns senat** var ved siden av landdagen (underhuset) annetkammeret i Bayerns folkerepresentasjon frem til og med 1999.

Det hadde 60 medlemmer, som måtte være minst 40 år, og ble valgt eller utnevnt av sosiale, religiøse, økonomiske, kommunale og kulturelle organisasjoner i en periode på seks år. Hensikten med senatet var å danne en motvekt til landdagen (det direktevalgte parlamentet). Et bestemt antall seter var reservert for hver av gruppene. En tredjedel av plassene i senatet var på valg hvert annet år. Senatorer kunne ikke samtidig være landdagsmedlemmer.

Senatet deltok i lovgivningen, men hadde i det vesentlige rådgivende og seremonielle oppgaver.

På grunn av manglende makt og oppgaver og enkelte senatorers opptreden mistet senatet mye av respekten i folket. Et folkeinitiativ fra det marginale Økologisk-demokratiske parti med tittelen *Schlanker Staat ohne Senat* som krevet avskaffelse av senatet, fikk i juni 1997 927&nbsp;047 underskrifter. I den følgende folkeavstemningen deltok 39,9 % av de stemmeberettigede, og 62,2 % stemte for avskaffelse av senatet. For CSUs motforslag om en endret sammensetning av senatet stemte 23,6 %. 1. januar 2000 trådte loven om avskaffelse av senatet i kraft.

## Senatets presidenter

## Se også
*Tysklands politiske system

## Referanser


## Litteratur
*Schmöger, Helga: *Der Bayerische Senat. Biographisch-statistisches Handbuch 1947–1997 (= Handbücher zur Geschichte des Parlamentarismus und der politischen Parteien. 10)*. Droste, Düsseldorf 1998, ISBN 3-7700-5207-2.
London Bridge stasjon

**London Bridge stasjon** er en jernbane- og undergrunnsstasjon i Southwark i London. Den ligger like sørøst for London Bridge og 2,6 km øst for Charing Cross. 

## Jernbane

Jernbanestasjonen er en av de sytten som drives av Network Rail. Den er byens eldste jernbanestasjon, og åpnet allerede i 1836. Opprinnelig bestod den av to separate deler, men disse ble etterhvert bygget sammen. I dag har den også to deler, med noen endestasjonsplattformer og noen gjennomgående spor; dette tilsvarer ikke den gamle inndelingen. 

De gjennomgående plattformene, 1&ndash;6, ligger på nordsiden, og brukes av tog som starter eller har endestasjon på Cannon Street eller Charing Cross. De fleste av togene er South Eastern Trains' pendlertog til det sørøstlige London og Kent. Plattformene brukes også av Thameslinks rute mellom Bedford og Luton i nord og Brighton i sør. 

Endestasjonsplattformene, 8&ndash;16, ligger på sørsiden, og brukes mest av Southerns tog til det sørlige London og Englands sørkyst. 

## Undergrunn

Undergrunnsstasjonen betjener linjene Jubilee og Northern. 

Nothern-delen er den eldste, som åpnet 25. februar 1900 som en del av Sity & South London Railways rute fra Borough til Bank og Moorgate. Opprinnelige hadde de gått til en endestasjon i King William Street, men etter at den Bank-stasjonen ble åpnet kunne linjen utvides nordover. Behovet for å legge en tunnel ved London Bridge gjorde det opportunt å anlegge en stasjon der. Den opprinnelige inngangen var på hjørnet av London Bridge Street og Station Approach, men den har siden blitt flyttet slik at inngangene nå er fra Borough High Street og Tooley Street. I slutten av 1990-årene ble plattformene til Northern-linjen bygget om slik at de fikk større kapasitet, samt at det ble laget nye gangtunneler som forberedelse til åpnet av Jubilee-linjen. 

Jubilee-plattformene åpnet 7. oktober 1999. Sporene hadde da vært på plass en måneds tid, men togene hadde ikke stoppet på stasjonen, som er en del av utvidelsen av Jubilee-linjen. I forbindelse med konstruksjonsarbeidet ble det bygget en ny billetthall under jernbanestasjonen, slik at det nå er lettere å gå over mellom tog og undergrunn. 

|}

## Eksterne lenker
* London Bridge jernbanestasjon National Rail Enquiries (Engelsk)
* London Bridge Underground Station Transport for London (Engelsk)
Otto von Bray-Steinburg

**Otto Kamillus Hugo Gabriel greve von Bray-Steinburg** (født 17. mai 1807 i Berlin, død 9. januar 1899 i München) var en bayersk politiker. Han var sønn av den franskfødte diplomaten og riksråden grev François Gabriel von Bray, og er oldefar til den mangeårige president for det bayerske senat Hippolyt Freiherr Poschinger von Frauenau.

Bray-Steinburg studerte jus i Göttingen og München og var virksom som diplomat i Wien, Paris og Athen. Fra 1843 til 1859 var han med enkelte opphold bayersk gesandt i St. Petersburg. 1846/47 og 1848/69 var han første gang bayersk utenriksminister. 1859/60 var han gesandt i den prøyssiske hovedstad Berlin, og deretter i den østerrikske hovedstad Wien. I 1870 ble han utnevnt av kong Ludwig II til utenriksminister igjen, samt til formann for Ministerrådet (statsminister). Han fikk ansvaret for forhandlingene i forbindelse med Bayerns inntredelse i Det nordtyske forbund, hvor Bayern sikret seg viktige særrettigheter. På grunn av sin motstand mot den bayerske kulturkamppolitikken trådte han tilbake som utenriksminister i 1871, og ble igjen, frem til 1897, bayersk gesandt i Wien.

## Referanser


## Eksterne lenker
* [Artikel '''Bray-Steinburg'''](http://mdz.bib-bvb.de/digbib/lexika/adb/images/adb055/@ebt-link?target=idmatch(entityref,adb0550683)) i Allgemeine Deutschen Biographie
Odd Borgersen

**Odd Bohlin Borgersen** (født 10. april 1980) er en norsk skøyteløper. Han representerer Geithus Idrettslag.

Han debuterte i internasjonal seniorsammenheng under VM enkeltdistanser i Inzell i 2005, og overrasket med to femteplasser på  meter og  meter. I tillegg sikret han norsk bronsemedalje i lagtempo, sammen med Petter Andersen og Eskil Ervik. Han var med i den norske OL-troppen til vinter-OL 2006 i Torino, men forble en ubrukt reserve.

I allround-NM i 2004 ble han nr. 2, og han har også 2.-plass på  m og  m i NM enkeltdistanser. Odd Bohlin Borgersen er tvillingbror til Reidar Bohlin Borgersen.

## Personlige rekorder

## Referanser




## Eksterne lenker
* 
* Bilder på SpeedSkatingPhotos.info/DesgPhoto.com
Gothmog (andre betydninger)

**Gothmog** kan vise til:
* Gothmog, Minas Morguls nestkommanderende under Slaget på Pelennor-enga
* Gothmog (første tideverv), Balrogenes herre, som var en av Morgoths generaler (nest etter Sauron)